«Քաղաքացիական ինտեգրման և ազգամիջյան փոխհարաբերությունների կենտրոնի» կողմից ամեն եռամսյակ լույս է ընծայվում գիտա-կրթական «Երկլեզու կրթություն» հանդեսը: Այն լույս է տեսնում ԵԱՀԿ Ազգային փոքրամասնությունների գերագույն հանձնակատարի գրասենյակի աջակցությամբ` «Բազմալեզու կրթության բարեփոխմանն աջակցություն Վրաստանում» նախագծի շրջանակներում: Այս անգամ լույս է տեսել հանդեսի վեցերորդ համարը, որում վրաց հեղինակների հոդվածների հետ ներկայացված է նաև արտասահմանյան հեղինակի հոդված: Հոդվածները վերաբերում են այնպիսի հարցերի, ինչպիսիք են` Վրաստանում երկլեզու կրթության նկատմամբ ծնողների և ուսուցիչների վերաբերմունքը, վրաց երիտասարդների մեջ ինտերմշակութային սենսիտիվությունն աբխազների նկատմամբ, բազմալեզու կրթության ընթացքում առկա հիմնախնդիրները ոչ վրացալեզու փորձարկային դպրոցներում, երկլեզվության և օտար լեզվի դերը զբաղվածության տեսանկյունից, գործնական օրինակներ` կապված երկլեզու դասարանում լեզվի գիտակցված հերթագայության հետ և այլն: Նախագծի շրջանակներում հանդեսը թարգմանվում է հայերեն և ադրբեջաներեն և բաժանվում ոչ վրացալեզու դպրոցներին: